- Agdud amaziɣ mazal-t yessutur iwakken ad yili usteɛref s tmagit-is d tutlayt-is tayemmat, wa ad illint deg uɣerbez. Armi d aseggas n 1994, yella-d uḥbas n ulmad deg tmurt n Leqbayel. Ineḍruyen-a tessenquqel wid yellan deg udabu, yeǧǧa-ten ad dldin tiwwura i uselmed n tutlayt n Tmaziɣt deg yal aswir, send mi i d-yesnulfa asqamu unnig n timmuzɣa i d-yessilɣen iselmaden imezwura n Tmaziɣt. Dacu kan isem n tutlayt n tmaziɣt ur d-yettwabder ara s wuddem unṣib armi d aseggas n 2002.